
REFERAT DE APROBARE
a proiectului de hotărâre privind aprobarea desemnării reprezentanților Consiliului Local al Comunei Șoldanu în Comisia de evaluare a probei de interviu din cadrul concursului pentru ocuparea funcțiilor de director și director adjunct pentru Școala gimnazială „Constantin Teodorescu” Șoldanu, finanțată parțial de Consiliul Local al Comunei Șoldanu, sesiunea iunie-octombrie 2022
Subsemnatul, Iulian MARIN, Viceprimarul Comunei Șoldanu cu atribuții de primar,  
Văzând:
· Adresa Inspectoratului Școlar Județean Călărași nr. 19 din 01.08.2022, înregistrată la Primăria Comunei Șoldanu cu nr. 4528 din 01.08.2022.
Luând în considerare:
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Analizând prevederile:
· Ordinului Ministrului Educației nr. 4597/2021 pentru aprobarea Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat, cu modificările și completările ulterioare:
· art. 5 alin. (4) lit. c): un reprezentant al consiliului local si un membru supleant, desemnați prin hotărâre a consiliului local, … . Reprezentantul consiliului local/județean nu poate fi cadru didactic in unitatea de învățământ pentru care se desfășoară interviul si nici cadru didactic înscris la sesiunea curenta a concursului sau cadru didactic care ocupa funcția de director/director adjunct. … . 
· art. 5 alin. (8): în componenta comisiilor prevăzute in prezenta metodologie sunt nominalizate ca membri doar persoane cu studii superioare.
· art. 31: la organizarea și desfășurarea concursului nu pot participa persoanele care au în rândul candidaților soț, soție, rude sau afini până la gradul IV inclusiv. Președinții, membrii și secretarii comisiilor implicate în organizarea și desfășurarea concursului, precum și persoanele desemnate ca observatori, înainte de desfășurarea concursului, dau o declarație pe propria răspundere că nu au în rândul candidaților soț, soție, rude sau afini până la gradul IV inclusiv, ori relații conflictuale cu vreun candidat, conform anexei nr. 11 la prezenta metodologie.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare: 
· art. 129 alin. (1) - Consiliul local are inițiativă si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale.
· art. 129 alin. (2) lit. d) – Consiliul local exercită următoarele categorii de atribuții  - atribuții privind gestionarea serviciilor de interes local;
· art. 129 alin. (7) lit. a) – In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: educația;
· art. 139 alin. (1) - In exercitarea atribuțiilor ce îi revin, consiliul local adopta hotărâri, cu majoritate absoluta sau simpla, după caz.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) și art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare proiectul de hotărâre nr. 56 din 18.08.2022 privind aprobarea desemnării reprezentanților Consiliului Local al Comunei Șoldanu în Comisia de evaluare a probei de interviu din cadrul concursului pentru ocuparea funcțiilor de director și director adjunct pentru Școala gimnazială „Constantin Teodorescu” Șoldanu, finanțată parțial de Consiliul Local al Comunei Șoldanu, sesiunea iunie-octombrie 2022, însoțit de Anexa ce face parte integrantă din proiectul de hotărâre propus.

INIȚIATOR PROIECT:

